दरबार साहिब के पास स्थित रेलवे रिजर्वेशन केंद्र पर पीओएस मशीनें तो लगीं, लेकिन चली अभी तक नहीं
यात्रियोंको रिजर्वेशन केंद्रों पर कैशलेस ट्रांजेक्शन देने में रेलवे अभी कामयाब नहीं हो पाया है। हालांकि रेलवे ने इस सुविधा को शुरू करने का दावा किया था, लेकिन दावा खोखला साबित हुआ है। फिरोजपुर रेलवे डिवीजन की तरफ से अमृतसर के लिए 8 प्वाइंट ऑफ सेल (पीओएस) यानि स्वाइप मशीनें लगाने का प्रस्ताव पास किया है।
दरबार साहिब के पास बने रिजर्वेशन केंद्र में दो पीओएस मशीनेंं लगाने का रेलवे ने दावा किया था, लेकिन यहां अभी तक यात्री को इस सुविधा का लाभ नहीं मिल पाया है। यहां मशीनें लगा तो दी गई हैं, लेकिन यह अभी तक शुरू ही नहीं हुई। शायद यहां बैठे रेलवे कर्मचारी इन मशीनों को चलाने में रुचि नहीं दिखा रहे हैं। यहीं कारण है कि मशीने इंस्टाल होने के बाद भी शुरू नहीं की गई। बताते चलें कि प्रधानमंत्री नरेंद्र मोदी कैशलैस को बढ़ावा देने की बाते कर रहे हैं, लेकिन केंद्र सरकार का ही मंत्रालय रेलवे अभी तक इसमें पीछे हैं।
जिलेमें 8 मशीनें लगेंगी
फिरोजपुररेलवे डिवीजन की तरफ से डिवीजन में कुल 95 पीओएस मशीनें लगाई जानी है। अमृतसर रेलवे स्टेशन पर कुल 8 मशीनें लगाई जानी हैं। दो पीओएस मशीनें दरबार साहिब के पास बने रिजर्वेशन केंद्र में लगाई गई थी। रेलवे स्टेशन पर बने रिजर्वेशन केंद्र में 4 तो दो जनरल टिकट काउंटर पर पीओएस मशीनें लगाई जानी थी। जरूरत पड़ने पर ये बढ़ाई भी जा सकती है।
दरबार साहिब के पास बना रेलवे टिकट रिजर्वेशन केंद्र, जहां पीओएस मशीनें तो लगा दी गई हंै, लेकिन अभी शुरू नहीं हुई हंै। फोटो| भास्कर
पता करवाता हूं, नहीं चली तो जल्द चल जाएंगी : डीटीएम
डीटीएमएसपी सिंह भाटिया का कहना है कि वह जांच करवा लेते हैं कि क्या मुश्किल रही है। शायद कुछ टेक्निकल प्रॉब्लम ही होगी, जिसका जल्द पता करवाकर पीओएस मशीनों को शुरू करवा दिया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva